CONVOCATORIA DO PROCEDEMENTO PARA A ADXUDICACIÓN, MEDIANTE SORTEO PÚBLICO, DE AUTORIZACIÓNS PARA A INSTALACIÓN DE 17 POSTOS DE VENDA AMBULANTE NO MERCADILLO SEMANAL DE MARÍN
ADMINISTRACIÓN LOCAL — Municipal — Marín (Contratos administrativos, 16/05/2018)

a) Descrición: Convócase o procedemento para a adxudicación, mediante sorteo público, entre as solicitudes recibidas en tempo e forma, de 17 licenzas para o exercicio da venda ambulante no mercadillo semanal de Marín, nos postos dispoñibles, sinalados nas bases da convocatoria, conforme aos termos do vixente Regulamento da venda ambulante do Concello de Marín. b) Organismo: Concello de Marín. c) Dependencia que tramita o expediente: Secretaría. d) Obtención de documentación e información: As bases reguladoras desta convocatoria poderán ser consultadas no taboleiro de edictos do Concello de Marín e na sede electrónica municipal (www.concellodemarin.es). a) Estar dado/a de alta no epígrafe correspondente á actividade para a que se concede a autorización e ao corrente no pago do Imposto de Actividades Económicas ou, en caso de estar exento, estar dado de alta no censo de obrigados tributarios. b) Estar dado de alta no réxime correspondente da Seguridade Social e ao corrente no pago das cotizacións. c) Reunir as condicións e requisitos esixidos pola normativa reguladora do/s produto/s obxecto de venda ambulante. d) Satisfacer as taxas e/ou tributos fixados na ordenanza municipal correspondente. e) Non ter débedas pendentes co Concello de Marín. f) En caso de persoas físicas, fotocopia do Documento Nacional de Identidade. Os nacionais doutros países presentarán fotocopia do Número de Identificación de Estranxeiros (NIE) e/ou pasaporte. Se os/as solicitantes proceden de países non membros da Unión Europea, deberán estar en posesión dos permiso de residencia e traballo, que, en cada caso, fosen esixibles. g) As persoas xurídicas deberán acreditar os seguintes aspectos: CIF, acta de constitución e estatutos da entidade, así como o outorgamento de poderes á persoa que tome parte no sorteo en representación da entidade e o DNI do representante. h) En caso de comercializar produtos alimenticios, dispoñer do certificado acreditativo de haber recibir formación en materia de manipulación de alimentos. i) Dispoñer dun seguro de responsabilidade civil, cunha cobertura mínima de 150.000 euros, que cubra os posible riscos derivados do exercicio da actividade. j) Non estar incurso en causa de incapacidade ou incompatibilidade establecida por lei. a) Modo de participar no sorteo: Os interesados deberán presentar a solicitude, conforme ao Anexo I, acompañada da documentación establecida nas bases. b) Lugar de presentación: As solicitudes presentaranse no Rexistro Xeral do Concello de Marín, sito en avda. de Ourense s/n, 36900 – Marín, ou por calquera dos rexistros habilitados legalmente. Se a solicitude non se presenta no Rexistro Xeral do Concello de Marín é obrigado enviar por fax un xustificante de envío dentro do prazo de presentación, ó núm.986 882 013. c) Data límite de presentación de solicitudes: QUINCE (15) DÍAS HÁBILES a contar dende o seguinte á publicación deste anuncio no Boletín Oficial da Provincia de Pontevedra. a) Procedemento de concesión: A adxudicación realizarase por sorteo público e presencial. Para ser adxudicatario/a dunha licenza é obrigatoria a asistencia ao acto do sorteo, persoalmente ou mediante representante previamente acreditado por escrito, sen admitirse acreditacións verbais. b) Lugar de celebración do sorteo: O sorteo celebrarase no Salón de Plenos do Concello, sito en avda. de Ourense s/n, Marín, C. P: 36900. d) Data e hora de celebración do sorteo: Ás 12:00 horas do quinto día hábil seguinte ó de finalización do prazo de presentación de solicitudes. e) A documentación acreditativa do cumprimentos dos requisitos establecidos: deberase presentar no prazo de 15 días hábiles a contar desde a comunicación do resultado do sorteo celebrado, para a posterior adopción do acordo de adxudicación. A Alcaldesa de Marín Asdo. María Ramallo Vázquez